b'\n_START_ARTICLE_\nAnnika Ardin\n_START_PARAGRAPH_\nAnnika Ardin (ent. \xc3\x85svik; s. 28. maaliskuuta 1954) on suomalainen tietokirjailija, toimittaja ja kustantaja. H\xc3\xa4n on toiminut Lastentarhanopettajaliiton tiedotussihteerin\xc3\xa4, Lastentarha-lehden p\xc3\xa4\xc3\xa4toimittajana ja Kirjakauppalehden p\xc3\xa4\xc3\xa4toimittajana. H\xc3\xa4n on Suomen tietokirjailijat ry:n j\xc3\xa4sen ja yhdistyksen P\xc3\xa4ij\xc3\xa4t-H\xc3\xa4meen aluevastaava. Ardinin kohutuin teos oli vuonna 2004 ilmestynyt Miesten paratiisi (Johnny Kniga), joka kertoi l\xc3\xa4nsimaisten miesten ja thaimaalaisten naisten kanssak\xc3\xa4ymisest\xc3\xa4 ja jonka h\xc3\xa4n kirjoitti yhdess\xc3\xa4 tytt\xc3\xa4rens\xc3\xa4 Annabella \xc3\x85svikin (s. 1978) kanssa.'